Na temelju članka 147. Zakona o mirovinskom osiguranju (Narodne novine, br. 157/13, 151/14, 33/15, 93/15, 120/16, 18/18, 62/18, 115/18, 102/19, 84/21 i 119/22), članka 42. i 43. Statuta Hrvatskog zavoda za mirovinsko osiguranje (Narodne novine, br. 28/14, 24/15, 73/19 i 147/20) i Odluke ravnatelja, KLASA: 112-01/23-10/32, URBROJ: 341-99-01/15-23-2 od 30. studenoga 2023.

**HRVATSKI ZAVOD ZA MIROVINSKO OSIGURANJE**

Središnja služba, A. Mihanovića 3, Zagreb

raspisuje

**JAVNI NATJEČAJ**

**za imenovanje**

**pomoćnika ravnatelja za pravne, opće i poslove gospodarenja imovinom Zavoda (m./ž.)**

Za pomoćnika ravnatelja za pravne, opće i poslove gospodarenja imovinom Zavoda može biti imenovana osoba koja ispunjava sljedeće uvjete:

* završen diplomski sveučilišni studij pravne struke
* položen pravosudni ispit
* pet godina radnog iskustva u struci sa stupnjem stručne spreme koji se traži u ovom natječaju.

Pomoćnika ravnatelja imenuje i razrješuje Vlada Republike Hrvatske na prijedlog ministra nadležnog za mirovinski sustav, na vrijeme od četiri godine. S imenovanim pomoćnikom ravnatelja za pravne, opće i poslove gospodarenja imovinom Zavoda ugovorit će se probni rad u trajanju od šest mjeseci.

Kandidati koji ostvaruju pravo prednosti pri zapošljavanju prema posebnim propisima, dužni su u prijavi na javni natječaj pozvati se na to pravo i priložiti svu propisanu dokumentaciju prema posebnom zakonu te imaju prednost u odnosu na ostale kandidate pod jednakim uvjetima.

Kandidati koji se pozovu na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskoga rata i članovima njihovih obitelji (Narodne novine, br. 121/17, 98/19 i 84/21) a u trenutku podnošenja prijave ispunjavaju uvjete za ostvarivanje toga prava dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozovu na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine, broj 84/21) a u trenutku podnošenja prijave ispunjavaju uvjete za ostvarivanje toga prava dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozovu na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti rješenje ili potvrdu o priznatom statusu, izjavu da do sada nisu koristili pravo prednosti pri zapošljavanju po toj osnovi te dokaz iz kojeg se vidi na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozovu na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18 i 32/20), uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg se vidi na koji je način prestao radni odnos kod posljednjeg poslodavca (rješenje, ugovor, sporazum i sl.).

U prijavi na javni natječaj kandidati trebaju navesti osobne podatke (ime i prezime, adresu stanovanja, broj telefona, odnosno mobitela i po mogućnosti e-mail adresu).

**Uz prijavu na javni natječaj kandidati trebaju priložiti:**

* životopis
* program rada za mandatno razdoblje
* dokaz o državljanstvu (preslika domovnice ili drugi dokaz)
* dokaz o odgovarajućem stupnju obrazovanja (preslika diplome). Kandidati koji su stručnu spremu stekli u inozemstvu trebaju priložiti i mišljenje o inozemnoj obrazovnoj kvalifikaciji u skladu s odredbama Zakona o priznavanju i vrednovanju inozemnih obrazovnih kvalifikacija (Narodne novine, broj 69/22), a u skladu s prethodnim propisom rješenje o priznavanju inozemne obrazovne kvalifikacije, uz pojašnjenje iz kojega se vidi o kojem je stupnju i razini obrazovanja riječ te s kojim stupnjem, odnosno razinom obrazovanja je u Republici Hrvatskoj izjednačeno.
* dokaz o položenom pravosudnom ispitu
* dokaz o radnom iskustvu u struci s odgovarajućim stupnjem stručne spreme i strukom (potvrda poslodavca o poslovima na kojima je kandidat radio ili ugovor o radu ili rješenje o rasporedu ili drugi dokaz iz kojeg se vidi na kojim poslovima je kandidat radio). Napomena: iz priloženog dokaza mora se vidjeti da je kandidat radio na odgovarajućim poslovima, odnosno s odgovarajućim stupnjem stručne spreme i struke koja je uvjet za radno mjesto na koje se prijavljuje.
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje iz područja radnih odnosa, ne stariji od mjesec dana (e-Radna knjižica).

Dokazi o ispunjenju formalnih uvjeta prilažu se u neovjerenoj preslici, a prije izbora kandidata predočit će se Zavodu u izvorniku.

Hrvatski zavod za mirovinsko osiguranje koristit će i dalje obrađivati podatke u svrhu provedbe natječajnog postupka, u skladu s propisima koji reguliraju zaštitu osobnih podataka.

Pisane prijave s programom rada i dokazima o ispunjavanju formalnih uvjeta objavljenima u ovom javnom natječaju podnose se u roku od 8 dana od dana objave javnog natječaja u Narodnim novinama na adresu: Hrvatski zavod za mirovinsko osiguranje, Središnja služba, A. Mihanovića 3, 10000 Zagreb, s naznakom: „Prijava na javni natječaj za imenovanje pomoćnika ravnatelja za pravne, opće i poslove gospodarenja imovinom Zavoda (m./ž.)“.

Za navedeno radno mjesto obavit će se razgovor – intervju.

O ishodu natječajnog postupka kandidati će biti obaviješteni u roku od 45 dana od dana isteka roka za podnošenje prijava.

Ishod natječajnog postupka, u skladu s člankom 10. stavkom 1. točkom 10. Zakona o pravu na pristup informacijama (Narodne novine, br. 25/13, 85/15 i 69/22), objavit će se na internetskoj stranici Hrvatskog zavoda za mirovinsko osiguranje – [www.mirovinsko.hr](http://www.mirovinsko.hr)

 **Hrvatski zavod za mirovinsko osiguranje**

 **Središnja služba**